સીઆઈએસએફના વડા ઓ.પી. સિંહે આ વાતને સમર્થન આપતાં જણાવ્યું હતું કે આ હેતુસર આ આદેશો જારી કરવામાં આવ્યા છે. તેમના જણાવ્યા અનુસાર સીઆઈએસએફના કેટલાક જવાનો સોના અને ડ્રગ્સની દાણચોરીમાં સંડોવાયેલા હોવાનું બહાર આવ્યું છે. ચેન્નઈ અને બેંગલુરુમાં તહેનાત બે જવાનોને આ માટે સસ્પેન્ડ પણ કરવામાં આવ્યા છે. ઓ.પી. સિંહે જણાવ્યું હતું કે અર્ધલશ્કરી દળો દેશભરના ૫૯ એરપોર્ટની સુરક્ષાની જવાબદારી સંભાળી રહ્યા છે. સુરક્ષા સંબંધિત કારણોને ધ્યાનમાં રાખીને આ નિર્ણય લેવામાં આવ્યો છે. તેમનું કહેવું છે કે સીઆઈએસએફના જવાનો પર નજર રાખવા એક સ્પેશિયલ કોર્ડની રચના પણ કરવામાં આવી છે.